เซี่ยงไฮ้คอมโพสิตปิดขยับขึ้น 3.33 จุด สอดคล้องตลาดภูมิภาค
เซี่ยงไฮ้คอมโพสิตปิดขยับขึ้น 3.33 จุด สอดคล้องตลาดภูมิภาค
23 มี.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดเกือบทรงตัวในวันนี้ โดยดัชนีเซี่ยงไฮ้คอมโพสิตขยับขึ้น 3.33 จุด หรือ 0.10% ปิดที่ 3,248.55 จุด ขณะที่นักลงทุนต่างรอดูการประชุมเรื่องกฎหมายประกันสุขภาพของสภาคองเกรสคืนนี้ตามเวลาไทย
ธนาคารเพื่อการลงทุนในโครงสร้างพื้นฐานแห่งเอเชีย (AIIB) เปิดเผยว่า คณะกรรมการบริหารของธนาคารได้มีมติอนุมัติคำร้องขอรับสมัครเป็นสมาชิกของ AIIB จำนวน 13 ประเทศแล้ว ส่งผลให้จำนวนสมาชิกที่ได้รับการอนุมัติให้เป็นสมาชิกของธนาคารอยู่ที่ 70 ประเทศ
โฆษกของ AIIB ได้เปิดเผยเรื่องดังกล่าวในการแถลงข่าว ซึ่งถือเป็นครั้งแรกที่ธนาคารแห่งนี้ได้ตอบรับประเทศสมาชิกหน้าใหม่นับตั้งแต่ที่ได้จัดตั้งธนาคารขึ้นมา
 